stanford-oval/wikipedia huggingface dataset:
วัดธรรมิการาม (จังหวัดลพบุรี)
จารึกจิตรกรรมฝาผนังวัดธรรมิการาม

จิตรกรรมฝาผนังวัดธรรมมิการามหรือวัดค้างคาว หมู่ ๔ ตำบลบางขาม อำเภอบ้านหมี่ จังหวัดลพบุรี 
ที่วัดดังกล่าวนั้น มีจิตรกรรมฝาผนังภายในอาคารของวัดสองแห่งคือ
จิตรกรรมฝาผนังภายในพระอุโบสถ เป็นภาพวาดอยู่เหนือระดับกรอบบนของประตูแและหน้าต่างภายในพระอุโบสถทั้งสี่ด้าน เป็นเรื่องพุทธประวัติโดยเริ่มเนื้อหาแรกที่ผนังด้านหลังพระพุทธรูปประธานคือ เรื่องพระราชพิธีอภิเษกสมรสของเจ้าชายสิทธัตถะ และพระนางพิมพา จากนั้นเป็นเรื่องเสด็จออกผนวช ผจญมา ตรัสรู้ ประทานธรรม เสด็จดับขันธ์ปรินิพพาน และสมโภชแบ่ง พระบรมสารีริกธาตุ ไม่ปรากฏชื่อศิลปินผู้วาด
จิตรกรรมฝาผนังภายในพระวิหาร เป็นภาพวาดอยู่เหนือระดับกรอบบนของประตูและหน้าต่างภายในพระวิหารทั้งสี่ด้าน เป็นภาพวาดเรื่องทศชาติชาดกโดยมีชื่อแต่ละพระชาติกำกับคือ เตมียชาดก มหาชนกชาดก สุวรรณสามชาดก เนมิราชชาดก มโหสถชาดก ภูริทัตชาดก จันทกุมารชาดก พระนารทพรหมชาดก พระวิธูรชาดก และพระเวสสันดรชาดก ที่ผนังด้านตรงข้ามกับพระประธาน มีข้อความเขียนไว้ว่า เขียนเดือน ๑๑ ขึ้น ๘ ค่ำ ปีกุน สำเร็จแล้วปีชวด พ.ศ. ๒๔๖๗ ราคา ๙๔ บาท ช้าง (ช่าง) เพงเป็นผู้เขียนไว้ใน พระพุทธศาสนา  รูปแบบของการวาดเป็นแบบท้องถิ่น จิตรกรรมทั้งสองแห่งอยู่ในสภาพที่ค่อนข้างสมบูรณ์ จากการพิจารณาจึงน่าจะเป็นภาพที่วาดอยู่ในรัชสมัยพระบาทสมเด็จพระจอมเกล้าเจ้าอยู่หัว - รัชกาลพระบาทสมเด็จพระจุลจอมเกล้าเจ้าอยู่หัว (พ.ศ. ๒๓๙๔ - ๒๔๕๓) รูปแบบจิตรกรรมเป็นแบบ "หลวง"
ดูเพิ่ม

วัดธรรมิการาม ลพบุรี[ลิงก์เสีย]
หม่อมเจ้าวัลภากร วรวรรณ

| หม่อมเจ้าวัลภากร วรวรรณ |
| --- | --- |
หม่อมเจ้า ชั้น 4

ประสูติ: 25 กุมภาพันธ์ พ.ศ. 2434
สิ้นชีพิตักษัย: 11 กรกฎาคม พ.ศ. 2522 (88 ปี)
หม่อม: หม่อมชั้น วรวรรณ ณ อยุธยา หม่อมฟื้น วรวรรณ ณ อยุธยา
พระบุตร: 9 คน
ราชสกุล: วรวรรณ
ราชวงศ์: จักรี
พระบิดา: พระเจ้าบรมวงศ์เธอ กรมพระนราธิปประพันธ์พงศ์
พระมารดา: หม่อมผัน วรวรรณ ณ อยุธยา
พันเอก นายแพทย์ หม่อมเจ้าวัลภากร วรวรรณ (25 กุมภาพันธ์ พ.ศ. 2434 – 11 กรกฎาคม พ.ศ. 2522) เป็นพระโอรสในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา
| พันเอกหม่อมเจ้าวัลภากร วรวรรณ |
| --- | --- |
รับใช้: กองทัพบก
ชั้นยศ:  พันเอก
พระประวัติ

หม่อมเจ้าวัลภากร วรวรรณ มีพระนามลำลองว่า ท่านชายตุ๋ยตุ่ย เป็นพระโอรสในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา เมื่อวันที่ 25 กุมภาพันธ์ พ.ศ. 2434 มีโสทรภราดาและโสทรภคินี ดังนี้
หม่อมเจ้าสกลวรรณากร วรวรรณ (พ.ศ. 2431-2496) เสกสมรสกับหม่อมโจฮันนา (สกุลเดิม เวเบอร์) และหม่อมสมรวย (สกุลเดิม มุกแจ้ง)
หม่อมเจ้าพรพิมลพรรณ รัชนี (พ.ศ. 2433-2524) เสกสมรสกับพระราชวรวงศ์เธอ กรมหมื่นพิทยาลงกรณ์
หม่อมเจ้าวัลภากร วรวรรณ (พ.ศ. 2434-2522)
หม่อมเจ้านิตยากร วรวรรณ (พ.ศ. 2436-2514) เสกสมรสกับหม่อมแก้ว (สกุลเดิม เอี่ยมจำนงค์) และหม่อมเล็ก (สกุลเดิม เจริญจันทร์แดง)
หม่อมเจ้าอรทิพย์ประพันธ์ เทวกุล (พ.ศ. 2438-2505) เสกสมรสกับหม่อมเจ้าดำรัสดำรงค์ เทวกุล
หม่อมเจ้าสิทธยากร วรวรรณ (พ.ศ. 2440-2508) เสกสมรสกับหม่อมดำริห์ (สกุลเดิม บุนนาค)
หม่อมเจ้าไปรมากร วรวรรณ (พ.ศ. 2441-2519) เสกสมรสกับหม่อมน้อย (สกุลเดิม สุวรรณศวร) หม่อมสมศรี (สกุลเดิม ประภาเพ็ชร์) และหม่อมอรุณ
หม่อมเจ้าบรรเจิดวรรณวรางค์ วรวรรณ (พ.ศ. 2445-2528) เสกสมรสกับพลเอกมังกร พรหมโยธี
หม่อมเจ้าสรรพางค์พิมล วรวรรณ (พ.ศ. 2446-2463)
อุบล วรวรรณ (พ.ศ. 2448-2528) เสกสมรสกับอาฌรลด์ แคร้บบ์
เมื่อสมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จกลับจากประเทศรัสเซียชั่วคราว หม่อมเจ้าวัลภากรได้เข้าถวายตัวและได้มีโอกาสตามเสด็จไปทรงศึกษาต่อยังประเทศรัสเซีย ทรงเข้าศึกษาที่โรงเรียนการแพทย์ทหารบก เลนินกราดในปัจจุบัน เมื่อเกิดสงครามโลกครั้งที่ 1 รัสเซียรบกับเยอรมนี หม่อมเจ้าวัลภากรได้รับราชการพิเศษในสภากาชาดรัสเซีย
เมื่อเสด็จกลับประเทศไทย ทรงได้รับการแต่งตั้งเป็นผู้ช่วยผู้อำนวยการโรงเรียนการแพทย์ทหารบก โดยเป็นศัลยแพทย์ที่โรงพยาบาลจุฬาลงกรณ์ สภากาชาดไทย ต่อมาสภากาชาดไทยขอยืมตัวไปปฏิบัติการ ทรงได้รับการแต่งตั้งเป็นผู้อำนวยการกองอนามัย เลขาธิการแพทยสมาคม ในปี พ.ศ. 2473 – 2475 และได้รับพระราชทานยศเป็นนายพันเอก เมื่อวันที่ 14 พฤษภาคม พ.ศ. 2473
ในปี พ.ศ. 2475 ถูกดุลย์ให้ออกจากราชการเนื่องจากวิกฤตการทางเศรษฐกิจ ต่อมาปี พ.ศ. 2480 ได้เสด็จกลับเข้ารับราชการใหม่ในตำแหน่งผู้อำนวยการโรงพยาบาลศิริราช ตำแหน่งสุดท้ายในราชการคือ เป็นหัวหน้ากองสัมพันธ์ต่างประเทศ กระทรวงสาธารณสุข
หม่อมเจ้าวัลภากร วรวรรณ สิ้นชีพิตักษัยเมื่อวันที่ 11 กรกฎาคม พ.ศ. 2522 ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ ณ เมรุวัดธาตุทอง ในวันที่ 24 ตุลาคม พ.ศ. 2522
โอรส-ธิดา

หม่อมเจ้าวัลภากร เสกสมรสกับหม่อมชั้น และหม่อมฟื้น ธิดาของเจ้าพระยาสุรวงษ์วัฒนศักดิ์ (โต บุนนาค) มีโอรส-ธิดา ดังนี้
เกิดแต่ หม่อมชั้น (สกุลเดิม บุนนาค)
หม่อมราชวงศ์เริงวรรณ วรวรรณ
แพทย์หญิง หม่อมราชวงศ์พรรณจิตร กรรณสูต สมรสกับนายแพทย์ชัยยุทธ กรรณสูต
ศาสตราจารย์ หม่อมราชวงศ์ชวนิศนดากร วรวรรณ สมรสกับนงลักษณ์ วรวรรณ ณ อยุธยา
หม่อมราชวงศ์ฉันทากร วรวรรณ
พลตำรวจตรี นายแพทย์ หม่อมราชวงศ์ถวัลภากร วรวรรณ สมรสกับรองศาสตราจารย์ แพทย์หญิง ทวินศรี วรวรรณ ณ อยุธยา (สกุลเดิม อุชชิน)
เกิดแต่ หม่อมฟื้น (สกุลเดิม บุนนาค)
หม่อมราชวงศ์วรวัลลภ วรวรรณ สมรสกับวาสนา วรวรรณ ณ อยุธยา (สกุลเดิม อมาตยกุล)
นายแพทย์ หม่อมราชวงศ์สุรวรรณ วรวรรณ สมรสกับกุลปิยา วรวรรณ ณ อยุธยา (สกุลเดิม ศิวเสณ)
หม่อมราชวงศ์วรวัณณา วรวรรณ
หม่อมราชวงศ์สุรีย์วรรณ รัตนกรี สมรสกับสัญชัย รัตนกรี
สิ้นชีพิตักษัย

หม่อมเจ้าวัลภากร วรวรรณ สิ้นชีพิตักษัยเมื่อวันที่ 11 กรกฎาคม พ.ศ. 2522 สิริชันษา 88 ปี
พระเกียรติยศ

| ธรรมเนียมพระยศของ หม่อมเจ้าวัลภากร วรวรรณ |
| --- | --- |
การทูล: ฝ่าพระบาท
การแทนตน: กระหม่อม/หม่อมฉัน
การขานรับ: กระหม่อม/เพคะ
พระเกียรติยศ > พระยศ

14 กรกฎาคม พ.ศ. 2457: นายร้อยตรี
1 สิงหาคม พ.ศ. 2457: โปรดเกล้าฯ ให้กระทรวงกลาโหมส่งสัญญาบัตรยศไปพระราชทานที่ประเทศรัสเซีย
20 กันยายน พ.ศ. 2460: นายร้อยโท
20 เมษายน พ.ศ. 2461: นายร้อยเอก
7 พฤษภาคม พ.ศ. 2470: นายพันโท
พระเกียรติยศ > เครื่องราชอิสริยาภรณ์

พ.ศ. 2474 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2472 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2460 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2472 –  เหรียญจักรมาลา (ร.จ.ม.)
พ.ศ. 2460 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
เวิร์คพอยท์ เอ็นเทอร์เทนเมนท์

| --- | --- |

ประเภท: บริษัทมหาชนจำกัด
การซื้อขาย: SET:WORK
ก่อตั้ง: 11 กันยายน พ.ศ. 2532; 35 ปีก่อน (2532-09-11)
ผู้ก่อตั้ง: ปัญญา นิรันดร์กุล ประภาส ชลศรานนท์
สำนักงานใหญ่: 99 หมู่ 2 ตำบลบางพูน อำเภอเมืองปทุมธานี, จังหวัดปทุมธานี, ประเทศไทย
บุคลากรหลัก: ปัญญา นิรันดร์กุล (ประธาน) ประภาส ชลศรานนท์ (รองประธาน)
ผลิตภัณฑ์: รายการโทรทัศน์ ภาพยนตร์ ค่ายเพลง คอนเสิร์ตและละครเวที อีเว้นท์ แอพลิเคชั่น และ ขายสินค้าและบริการ
รายได้: 2,277.19 ล้านบาท (ข้อมูลปี พ.ศ. 2563) 
เว็บไซต์: www.workpoint.co.th
เวิร์คพอยท์ สตูดิโอ ในปี พ.ศ. 2555
บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นบริษัทสื่อของไทย บริษัทและบริษัทย่อยดำเนินธุรกิจด้านการผลิตรายการโทรทัศน์ การสร้างภาพยนตร์ การจัดการกิจกรรม แอนิเมชั่น สิ่งพิมพ์ การตลาดและค่ายเพลง บริษัทก่อตั้งขึ้นในวันที่ 11 กันยายน พ.ศ. 2532 โดยปัญญา นิรันดร์กุลและประภาส ชลศรานนท์ และเข้าจดทะเบียนในตลาดหลักทรัพย์แห่งประเทศไทย ในปี พ.ศ. 2547 บริษัทซึ่งได้รับการขนานนามว่าเป็น "ผู้ผลิตรายการโทรทัศน์อันดับ 1 ของประเทศไทย" โดย Hollywood Reporter โดยเน้นรายการเกมโชว์เป็นหลัก รายการโทรทัศน์รายการแรกของเวิร์คพอยท์คือเวทีทอง
ต่อมาได้ขยายไปสู่รายการโทรทัศน์ประเภทอื่น ๆ เช่น รายการปกิณกะ ละคร ซิตคอม แอนิเมชัน และภาพยนตร์สารคดี โดยมีผลงานที่ได้รับความนิยม ได้รับรางวัลและได้รับการเสนอเข้าชิงรางวัล ดังนี้
ได้รับรางวัลเอเชียนเทเลวิชันอวอร์ดส์ : เกมจารชน, แฟนพันธุ์แท้, เกมทศกัณฐ์เด็ก, หลานปู่ กู้อีจู้, วิทยสัประยุทธ์, แฟนฉัน วัดป่ะล่ะ? และ นักร้อง 2 ชั้น
ได้รับรางวัลเอเชียนอะคาเดมีครีเอทีฟอวอร์ดส์ : 10 ไฟต์ 10, ปัญญาปันสุข
เสนอชื่อเข้าชิงรางวัลอินเตอร์เนชันแนลเอมมีอวอร์ดส์ : หลานปู่ กู้อีจู้ ,ตลก 6 ฉาก, วิทยสัประยุทธ์, แฟนพันธุ์แท้, The Mask Singer หน้ากากนักร้อง และหัวหน้าห้าขวบ
ประวัติ

เวิร์คพอยท์ เอ็นเทอร์เทนเมนท์ ก่อตั้งเมื่อวันที่ 11 กันยายน พ.ศ.​ 2532​ โดยมีวัตถุประสงค์ในการผลิตและสร้างสรรค์ผลงานบันเทิงและสื่อต่าง ๆ ประกอบด้วยสาระและความบันเทิง โดยรายการ เวทีทอง เป็นรายการแรกของบริษัท ออกอากาศทางสถานีโทรทัศน์สีกองทัพบกช่อง 7 ซึ่งได้รับความนิยมอย่างสูง จากนั้นจึงผลิตรายการโทรทัศน์หลากหลายรูปแบบมากขึ้น อาทิ ชิงร้อยชิงล้าน, ระเบิดเถิดเทิง, เกมแก้จน, เกมจารชน, แฟนพันธุ์แท้, เกมทศกัณฐ์, เกมทศกัณฐ์เด็ก, คุณพระช่วย, ชิงช้าสวรรค์, กล่องดำ, สู้เพื่อแม่, โคกคูนตระกูลไข่ และอื่น ๆ ซึ่งเป็นรายการประเภทเกมโชว์, ควิซโชว์, เรียลลิตี้, วาไรตี้โชว์, ซิคคอม, ละคร, ละคร, ละครเทิดพระเกียรติ, รายการวัฒนธรรมและสารคดีโทรทัศน์ ที่ออกอากาศทางสถานีโทรทัศน์ ช่อง 3, ช่อง 5, ช่อง 7 และช่อง 9 โดยการดำเนินธุรกิจโทรทัศน์ในระยะแรก ยังคงเป็นการเช่าเวลาเพื่อออกอากาศรายการโทรทัศน์จากสถานีโทรทัศน์ต่าง ๆ
เวิร์คพอยท์ฯ ได้เข้าจดทะเบียนในตลาดหลักทรัพย์แห่งประเทศไทย เมื่อวันที่ 29 กันยายน พ.ศ. 2547 และใช้ชื่อย่อในการซื้อขายหลักทรัพย์ว่า “WORK”
เวิร์คพอยท์ฯ ได้เข้าร่วมการประมูลโทรทัศน์ภาคพื้นดินระบบดิจิทัลในประเทศไทย และได้รับใบอนุญาตให้ใช้คลื่นความถี่เพื่อให้บริการโทรทัศน์ภาคพื้นดินระบบดิจิทัล ประเภทบริการธุรกิจระดับชาติ ในหมวดหมู่ทั่วไป ความคมชัดปกติ เมื่อวันที่ 26 ธันวาคม พ.ศ. 2556 โดยเริ่มออกอากาศอย่างเป็นทางการครั้งแรก เมื่อวันที่ 25 เมษายน พ.ศ. 2557 ภายใต้ชื่อ "ช่องเวิร์คพอยท์" หลังจากนั้นเวิร์คพอยท์จึงถอนรายการโทรทัศน์ที่เคยผลิตลงช่องอื่น ๆ มาออกอากาศทางช่องเวิร์คพอยท์ของตนทั้งหมด
กลุ่มธุรกิจและบริษัทในเครือเวิร์คพอยท์ฯ

ตามรายงาน 56-1 ประจำปี บมจ.เวิร์คพอยท์ฯ มีบริษัทร่วมลงทุนและบริษัทย่อย ภายใต้กลุ่มบริษัทดังนี้
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจสถานีโทรทัศน์และผลิตรายการโทรทัศน์

บริษัท ไทย บรอดคาสติ้ง จำกัด
ดำเนินธุรกิจในการประกอบกิจการสถานีโทรทัศน์ในระบบดิจิทัล ภายใต้ชื่อ “ช่อง Workpoint” โดยได้รับใบอนุญาตให้ใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ เริ่มออกอากาศอย่างเป็นทางการในไตรมาส 2 ปี พ.ศ. 2557
บริษัท โต๊ะกลมโทรทัศน์ จำกัด
ดำเนินธุรกิจรับจ้างผลิต รวมถึงควบคุมการผลิตและรายการโทรทัศน์ และรายการออนไลน์ต่างๆ
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจสถานีโทรทัศน์และผลิตรายการโทรทัศน์ > ธุรกิจรายการโทรทัศน์

สามารถแบ่งได้เป็น 3 ประเภท ดังนี้
ธุรกิจรายการโทรทัศน์ที่ออกอากาศทางช่องโทรทัศน์ในระบบดิจิทัล ภายใต้ชื่อ ช่องเวิร์คพอยท์ หมายเลข 23
ธุรกิจรายการโทรทัศน์ที่ออกอากาศทางช่องทางออนไลน์
ธุรกิจการจำหน่ายลิขสิทธิ์รายการโทรทัศน์ (Licensing)
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจสถานีโทรทัศน์และผลิตรายการโทรทัศน์ > ธุรกิจรายการโทรทัศน์ > 3. ธุรกิจการจำหน่ายลิขสิทธิ์รายการโทรทัศน์ (Licensing)

นอกจากการดำเนินธุรกิจโดยการผลิตรายการโทรทัศน์เพื่อออกอากาศทางช่อง WORKPOINT และออกอากาศทางช่องทางออนไลน์ เพื่อขายเวลาโฆษณาและโปรโมทสินค้าในรายการแล้วนั้น บริษัทยังดำเนินธุรกิจการจำหน่ายลิขสิทธิ์รายการโทรทัศน์ของบริษัท (Licensing) ให้แก่ลูกค้าทั้งในประเทศและต่างประเทศด้วย โดยตั้งแต่ปี 2556 เป็นต้นมา บริษัทจำหน่ายลิขสิทธิ์รายการไปแล้วกว่า 35 รายการ ใน 18 ประเทศ ได้แก่ ประเทศอินเดีย ประเทศฝรั่งเศส ประเทศสหรัฐอเมริกา ประเทศอังกฤษ ประเทศอินโดนีเซีย ประเทศเวียดนาม ประเทศกัมพูชา ประเทศสิงคโปร์ และประเทศมาเลเซีย เป็นต้น โดยมีรายละเอียดรูปแบบการจำหน่ายดังนี้ https://www.workpointworldwide.com/default.aspx เก็บถาวร 2021-05-19 ที่ เวย์แบ็กแมชชีน
3.1 การจำหน่ายรูปแบบรายการ Format บริษัทจำหน่ายลิขสิทธิ์รูปแบบรายการ (Format) ให้แก่ลูกค้าต่างประเทศเพื่อนำไปผลิตเอง โดยบริษัทให้คำแนะนำในการผลิตรายการนั้น ๆ ควบคู่ไปด้วย ตัวอย่างเช่น รายการ The Rapper, กล่องของขวัญ, ปริศนาฟ้าแลบ, ชิงร้อยชิงล้าน ว้าว ว้าว ว้าว, ตลก 6 ฉาก, ราชรถมาเกย, ไมค์หมดหนี้, แฟนพันธุ์แท้, คดีสีชมพู, คนอวดผี และ The Band เป็นต้น
3.2 การจำหน่ายรายการ Finished Program
บริษัทจำหน่ายรายการ (Finished Program) โดยเป็นการจำหน่ายรายการให้แก่ลูกค้า เพื่อนำไปออกอากาศ โดยผู้ซื้อสามารถนำไปพากษ์เสียงของแต่ละประเทศได้ ตัวอย่างเช่น รายการสปอร์ตวาไรตี้ “10 Fight 10”, ละคร “แรงชัง”, ละคร “นางแค้น”, ละคร “เกมริษยา”, ตลกหกฉาก, ละคร “หน้ากากนางเอก”, ละคร “7 วันจองเวร”, ละคร “ชะนีผีผลัก”,  ละคร “ดอกไม้ลายพาดกลอน”, ซิทคอม “Love Blood จัดรักให้ตรงกรุ๊ป”, ซิทคอม “ระเบิดเถิดเทิงสิงโตทอง” และซิทคอม “ระเบิดเถิดเทิงแดนเซอร์ทะลวงไส้” เป็นต้น
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจบันทึกเสียงและผลิตผลงานเพลง

บริษัท กราว จำกัด
ค่ายเพลง
XOXO Entertainment
ยุ้งข้าว เรคคอร์ด
เพลงเอก
2FLOW Entertainment
ARWP Musics
Do A Dot
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจรับจ้างจัดงาน

บริษัท กรุงเทพ เอ็กซิบิชั่น จำกัด
ธุรกิจรับจ้างจัดงานเป็นธุรกิจที่ให้บริการด้านการจัดงานกิจกรรมแบบครบวงจร เพื่อตอบสนองความต้องการและจุดมุ่งหมายของลูกค้า ที่ผ่านมาบริษัทได้รับความไว้วางใจให้จัดงานสำคัญ ๆ ต่าง ๆ มากมายให้แก่ทั้งภาครัฐและเอกชน อาทิเช่น World Expo 2015 ณ ประเทศอิตาลี, โครงการอาชีวะสู่อนาคตซึ่งจัดให้แก่สำนักงานคณะกรรมการการอาชีวศึกษา, งานมหกรรมเล่านิทาน อ่านและเล่นกับลูกซึ่งจัดให้แก่กระทรวงการพัฒนาสังคมและความมั่นคงของมนุษย์, งานประชาสัมพันธ์งานราชพฤกษ์ รวมใจภักดิ์ รักพ่อหลวงซึ่งจัดให้แก่การท่องเที่ยวแห่งประเทศไทย, งาน Money Me Show ซึ่งจัดให้แก่ธนาคารกสิกรไทย จำกัด (มหาชน), งานประเพณีวิ่งควาย ชลบุรี ซึ่งจัดให้แก่กระทรวงวัฒนธรรม, โครงการวิ่งกระตุกหัวใจ และงานกาชาดซึ่งจัดให้แก่สภากาชาดไทย, งานสุพรรณหงส์ ซึ่งจัดให้แก่สมาพันธ์สมาคมภาพยนตร์แห่งชาติ, งานมหกรรมโขนและงานรวมศิลป์แผ่นดินสยาม ซึ่งจัดให้แก่กรมส่งเสริมวัฒนธรรม กระทรวงวัฒนธรรม, งานประชุมสุดยอดผู้นำอาเซียน ครั้งที่ 35 ซึ่งจัดให้กับรัฐบาลไทย, งานกาชาด ประจำปี 2563, โครงการหยุดเชื้อเพื่อชาติ “สวัสดีบ้านเรา สุขใดเล่าจะเท่าอยู่บ้าน”, คอนเสิร์ต “Giving Life Music” ให้ด้วยใจ, รายการเรียลลิตี้โชว์ออนไลน์ “ท้าไม่ทิ้ง กับกาแฟเขาช่อง” ,แคมเปญ “แอปพลิเคชันและเงินออมทรัพย์ทวีโชค” ,งานกวีคีตาอัมพวาเฟส , "งานสงกรานต์สยาม ผ้าขาวม้า อยู่เย็นเป็นสนุก" งานสงกรานต์ประจำปี2567 ,งานสงกรานต์ “รื่นเริงมหาสงกรานต์ สานต่อตำนานมรดกโลก”  THAICONIC SONGKRAN CELEBRATION  ไอคอนสยาม มหัศจรรย์ เจ้าพระยามหาสงกรานต์2567 และ งานสมุทรสงคราม มหกรรมรื่นเริงบันเทิงกีฬาไทย, งาน Phang-Nga Music on the beach & Craft Festival  (จังหวัดพังงา) เป็นต้น
ในปี 2566 บริษัทยังได้จัดงานคอนเสิร์ตศิลปินจากต่างประเทศ โดยได้รับกระแสตอบรับที่ดีจากเหล่าแฟนคลับเป็นอย่างมาก ได้แก่ “ENHYPEN WORLD TOUR 'MANIFESTO' in BANGKOK”, “ WORLD TOUR JAY B TAPE: PRESS PAUSE ENCORE IN BANGKOK”, “IVE THE FIRST FAN CONCERT” , “2023 (G)I-DLE WORLD TOUR [I am FREE-TY] IN BANGKOK” , “2023 CRAVITY THE 1ST WORLD TOUR 'MASTERPIECE' IN BANGKOK”, “2023 KIM BUM ASIA FAN MEETING IN BANGKOK [Between U and ME]” และ “2023 WOODZ WORLD TOUR ‘OO-LI and’ in Bangkok “ และในปี 2567 “MARK TUAN 'The Other Side' ASIA TOUR 2024 in Bangkok” , “2024 KIM SEONHO ASIA TOUR in BANGKOK” , ✶ DEAN with Tabber Live in Thailand ✶
อีกทั้งยังมีงานกิจกรรมต่าง ๆ ที่ทางบริษัทเป็นผู้จัดงานเอง นอกเหนือจากกิจกรรมรับจ้างจัดให้กับหน่วยงานภายนอก ในรูปแบบการจัดหาสปอนเซอร์สนับสนุนงานกิจกรรมต่าง ๆ โดยกิจกรรมบางส่วนจะเป็นการต่อยอดจากรายการโทรทัศน์ของบริษัท ซึ่งเป็นการพัฒนาและผสมผสานเพื่อให้เกิดงานกิจกรรมต่าง ๆ ซึ่งได้รับผลตอบรับเป็นอย่างดี  ได้แก่ งานร้านเด็ดแฟร์ , งานคอนเสิร์ตไมค์ม่วนซื่น, บาโอจิ ภูมิใจเสนอ เพชรตัดเพชรคอนเสิร์ต  เป็นต้น
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจคอนเสิร์ตและละครเวที

บริษัท สยามพิฆเนศ จำกัด
บริษัทดำเนินธุรกิจจัดการแสดงทั้งในรูปคอนเสิร์ตและละครเวที โดยรูปแบบคอนเสิร์ตและละครเวทีของบริษัทที่ผ่านมานั้นจะมีลักษณะเป็นการแสดงโดยนักร้องนักแสดงที่มีชื่อเสียงเป็นที่นิยม และมีเสียงร้องที่เป็นเอกลักษณ์ ประกอบ ฉาก แสง สี เสียง และ ทีมนักเต้นมืออาชีพ ที่ผ่านมาจะเช่าสถานที่จัดงานแสดงต่าง ๆ จากบุคคลภายนอกเป็นหลัก อย่างไรก็ดีในปี 2558 บริษัท สยามพิฆเนศ จำกัด (“สยามพิฆเนศ”) ซึ่งเป็นบริษัทในเครือ ดำเนินธุรกิจบริหารจัดการโรงละคร ภายใต้ชื่อว่า “โรงละครเคแบงก์สยามพิฆเนศ” เปิดให้บริการครั้งแรกในเดือนเมษายน 2558
หลังจากนั้นกลุ่มบริษัท จึงเริ่มดำเนินการจัดคอนเสิร์ตและละครเวทีผ่านโรงละครของกลุ่มบริษัทเป็นหลัก โดยคอนเสิร์ตและละครเวทีสำคัญ ๆ ที่เกิดขึ้นในปี 2563 ภายใต้การบริหารจัดการของสยามพิฆเนศเอง ได้แก่ คอนเสิร์ตนั่งใกล้เจี๊ยบจุ้ย และคอนเสิร์ตคุณพระช่วยสำแดงสด เพลงดังหนังละคร โดยคอนเสิร์ตคุณพระช่วยสำแดงสดนั้น บริษัทได้ดำเนินการให้ผู้ชมบางส่วน สามารถรับชมผ่านระบบ Live Steaming ได้ด้วย อีกทั้งมีงานประชุมสัมมนาต่าง ๆ ที่เกิดขึ้นจากการเช่าพื้นที่และการจัดกิจกรรมทางการตลาด (Organize)ให้กับหน่วยงานต่าง ๆ อีกด้วย ได้แก่ งานประชุม BREC meeting "ร่วมตอกย้ำความสำคัญระบบหลักประกันสุขภาพคนไทย", งาน Tech the Next Step, งาน Games & Learning 2020 ,งานสัมมนา Humanica “HR Trends 2020 Leadership in Crisis” คอนเสิร์ตนั่งใกล้ Klear , ละครเวทีมนต์รักลูกทุ่ง ทองกวาว เดอะมิวสิคัล เป็นต้น
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจภาพยนตร์

ดำเนินการผลิตภาพยนตร์
บริษัท เวิร์คพอยท์ พิคเจอร์ส จำกัด
กลุ่มธุรกิจและบริษัทในเครือเวิร์คพอยท์ฯ > กลุ่มธุรกิจขายสินค้าและบริการ

1. ธุรกิจขายสินค้า
บริษัทดำเนินธุรกิจขายสินค้าภายใต้ลิขสิทธิ์ WORKPOINT ENTERTAINMENT  ไม่ว่าจะเป็นของที่ระลึก, เครื่องแต่งกาย, อุปกรณ์เครื่องเขียน, ของใช้ในบ้าน, หนังสือ และอื่น ๆ อีกมากมาย ในหลากหลาย collection อาทิ Yoong & Box Collection, Workpoint Collection , รายการโทรทัศน์ Collection , ยุ้งข้าวเรคคอร์ด Collection ,The Mask Collection  โดยมีช่องทางการจัดจำหน่ายในรูปแบบร้านค้า Studio Shop และ ONLINE SHOP
บริษัท นาโนนีเซีย จำกัด ดำเนินธุรกิจขายสินค้าและบริการอื่น (เดิมคือบริษัท ซิกส์ ดีกรี จำกัด)
2. ธุรกิจให้บริการอื่น ๆ
2.1 ธุรกิจการให้เช่าบริการสถานที่ ซึ่งได้แก่ พื้นที่ของโรงละครเคแบงก์สยามพิฆเนศเป็นหลัก โดยพื้นที่ของโรงละครสามารถจัดแบ่งพื้นที่การให้บริการได้ดังนี้
The Theatre โรงละครขนาด 1,069 ที่นั่ง
The Playhouse ห้องขนาด 200 ที่นั่ง (สามารถจัดเวทีการแสดง หรือทำการสัมมนาได้)
The Studio ห้องขนาด 40 ที่นั่ง (สามารถใช้สำหรับทำการแสดงละครเวทีโรงเล็กได้)
ทั้งนี้ โรงละครเคแบงก์สยามพิฆเนศ ถือเป็นอีกหนึ่งทางเลือกให้กับผู้ชมการแสดงและผู้ประกอบการที่สนใจจัด การแสดง เนื่องจากมีขนาดและจำนวนที่นั่งอยู่ในลำดับต้น ๆ ของประเทศ รวมถึงรูปแบบการใช้งานสามารถปรับเปลี่ยนได้ตามลักษณะของการแสดงต่าง ๆ ไม่ว่าจะเป็นคอนเสิร์ตหรือละครเวทีก็ตาม อีกทั้งยังเป็นสถานที่ที่เหมาะสมใจกลางเมือง การคมนาคมสะดวก อีกด้วย
2.2 ธุรกิจบริหารศิลปิน ให้บริการประสานงานจัดหาและวางแผนงานให้กับกลุ่มศิลปินในสังกัด ในรูปแบบงานว่าจ้าง คอนเสิร์ต อีเว้นท์และงานพรีเซนเตอร์ต่าง ๆ โดยมีกลุ่มศิลปินแบ่งตามสังกัด
สังกัดเวิร์คพอยท์
สังกัดยุ้งข้าวเรคคอร์ด
สังกัดเพลงเอก
สังกัด XOXO Entertainment
สังกัด 2FLOW Entertainment
ดูเพิ่ม

รายชื่อผลงานของเวิร์คพอยท์ เอ็นเทอร์เทนเมนท์
ปัญญา นิรันดร์กุล
ประภาส ชลศรานนท์
ช่องเวิร์คพอยท์
โต๊ะกลมโทรทัศน์
เคแบงก์สยามพิฆเนศ
อัจฉราพรรณ ไพบูลย์สุวรรณ

| อัจฉราพรรณ ไพบูลย์สุวรรณ |
| --- | --- |
อัจฉราพรรณ (ซ้ายมือ) สมัยเป็นพิธีกรคู่แรกให้กับ รายการมาตามนัด ร่วมกับอภิชาติ หาลำเจียก
สารนิเทศภูมิหลัง
เกิด: 24 มกราคม พ.ศ. 2495 (72 ปี) อัจฉราพรรณ ไพบูลย์สุวรรณ
อาชีพ: ผู้พิพากษาสมทบ นักแสดง พิธีกร
ปีที่แสดง: พ.ศ. 2520 - ปัจจุบัน
ผลงานเด่น: เมี้ยน จากละคร คือหัตถาครองพิภพ
พระสุรัสวดี: นักแสดงประกอบหญิงยอดเยี่ยม พ.ศ. 2541 - วัยระเริง
โทรทัศน์ทองคำ: ผู้ดำเนินรายการหญิงดีเด่น พ.ศ. 2536-รายการละครแห่งชีวิต
เมขลา: ผู้ดำเนินรายการบันเทิงหญิงดีเด่น พ.ศ. 2528 - รายการมาตามนัด   , ดาราสนับสนุนหญิงดีเด่น พ.ศ. 2545- รอยไถ 
อัจฉราพรรณ ไพบูลย์สุวรรณ (ชื่อเล่น: จิ๊) ซึ่งเป็นที่รู้จัก และเรียกกันติดปากว่า ป้าจิ๊ เป็นนักแสดงหญิงชาวไทย ได้รับรางวัลจากผลงานการแสดง ครบทั้ง 4 รางวัลหลักคือ รางวัลพระสุรัสวดี, รางวัลภาพยนตร์แห่งชาติ สุพรรณหงส์, รางวัลโทรทัศน์ทองคำ และรางวัลเมขลา มีน้องชายหนึ่งคน (ชื่อเล่น: โจ้)
อัจฉราพรรณ จบการศึกษาระดับประถมและมัธยมตอนต้นจากโรงเรียนเขมะสิริอนุสสรณ์ ชั้นมัธยมตอนปลายจากโรงเรียนเตรียมอุดมศึกษา และปริญญาตรีจากคณะอักษรศาสตร์ จุฬาลงกรณ์มหาวิทยาลัย เริ่มเข้าสู่วงการ จากการแสดงละครเวที ขณะเป็นนิสิต  ต่อมาได้รับทุนจากบริติช เคาน์ซิล ไปศึกษาต่อปริญญาโท ที่ University College เมืองคาร์ดิฟฟ์ แคว้นเวลส์ สหราชอาณาจักร ต่อมา ได้รับคัดเลือกให้เป็นศิษย์เก่าดีเด่น ของคณะอักษรศาสตร์ จุฬาฯ
หลังจากนั้น อัจฉราพรรณก็มีงานแสดงหลายเรื่อง ในระยะหลังหันมารับงานพิธีกรเป็นส่วนมาก ที่มีชื่อเสียงได้แก่ มาตามนัด (คู่กับ อภิชาติ หาลำเจียก) เคยมีผลงานหนังสือเกี่ยวกับชีวิตของตนเองคือ เพราะคันจึงต้องเขียน
นอกจากนี้แล้ว ยังเคยร่วมแสดงในภาพยนตร์อีโรติกฝรั่งเศสที่ยกกองถ่ายมาถ่ายทำในประเทศไทยด้วย คือ เรื่อง Emmanuelle จากบทประพันธ์ชื่อเดียวกันนี้ของ มารยาท โรเลต์-แอนเดรียน หรือ มารยาท กระแสสินธุ์
นอกจากนี้ อัจฉราพรรณยังเป็นผู้รณรงค์การรักษาสุขภาพ อีกทั้งยังเป็นครูสอนวิชาโยคะ รวมทั้งเขียนหนังสือแนะนำการบริหารร่างกาย และรักษาสุขภาพ ซึ่งอัจฉราพรรณเคยเล่าให้นักเรียนโยคะในชั้นเรียนฟังว่า ครั้งแรกที่มาเรียน ตุ๊ก ดวงตา ตุงคะมณี เพื่อนร่วมวงการชวนมา ตอนแรกก็คิดว่ามาทำอะไร ทว่าทุกวันนี้ โยคะกลายเป็นส่วนหนึ่งของชีวิต และตอบโจทย์การใช้ชีวิตได้ดีที่สุด
โดยทุกวันนี้ มีความสุขในการเดินทางไปกลับระหว่างบ้านย่านบางซ่อน และที่ทำงาน ซึ่งก็คือสตูดิโอสอนโยคะ ส่วนบ้านหลังใหม่ที่เพิ่งสร้างเสร็จ อยู่ที่อำเภอนครชัยศรี จังหวัดนครปฐม เป็นเรือนไทยหลังคาสูง ออกแบบสไตล์โมเดิร์นเอเชี่ยน
ผลงาน > พิธีกร

มาตามนัด ปี พ.ศ. 2527–2529 ร่วมกับ อภิชาติ หาลำเจียก
ผู้ประกาศข่าวช่อง 9 อ.ส.ม.ท.
7 สีฟรีสไตล์ ช่อง 7
หนูทำได้ ช่อง 7
เยาวชนคนเก่ง ช่อง 9 อ.ส.ม.ท.
คู่ทรหด ช่อง 5
ละครแห่งชีวิต ช่อง 5
บ้านแห่งความรัก ช่อง 5
คิดแล้วทำ ช่อง 9 อ.ส.ม.ท.
เกมข้ามรุ่น ช่อง 5 (1 ตุลาคม 2543-31 มีนาคม 2544)
Wonderful Life ชีวิตที่เลือกได้ ช่อง 5
ผลงาน > ละครโทรทัศน์

2520 ขบวนการคนใช้ (ช่อง 3) รับบท เอี้ยง
2520 นานา(โรค)จิตตัง (ช่อง 3)
2521 ประชาชนชาวแฟลต (ช่อง 3)
2525 เศรษฐีนี (ช่อง 5)
2525 สงครามพิศวาส (ช่อง 3)
2526 เขยใหม่ (ช่อง 9)
2530 เลขานินทานาย (ช่อง 3)
2530 ดวงไฟไยไม่ส่องฉัน (ช่อง 7)
2531 นายจ๋าเลขาขอโทษ (ช่อง 3)
2532 เมียหลวง (ช่อง 7)
2533 คนใช้เจ้าขา (ช่อง 3)
2533 อุ้มบุญ (ช่อง 7)
2537 ม่ายค่ะ (ช่อง 5) รับบท พจนันท์
2537 ข้าวเปลือก (ช่อง 7)
2538 คือหัตถาครองพิภพ (ช่อง 7) รับบท เมี้ยน
2538 ร่มฉัตร (ช่อง 3)
2538 ขอโทษที ไม่มีเวลาโง่ (ช่อง 7)
2539 แอบเก็บใจไว้ใกล้เธอ (ช่อง 5)
2539 เข็มซ่อนปลาย (ช่อง 3)
2539 เกาะสวาท หาดสวรรค์ (ช่อง 7)
2539 เยี่ยมวิมาน (ช่อง 3) รับบท ประยงค์
2540 รักไร้อันดับ (ช่อง 3)
2540 กระท่อมไม้ไผ่ (ช่อง 7)
2540 นางเอก (ช่อง 5)
2540 ทองเนื้อเก้า (ช่อง 7) รับบท ยายแล
2540 - 2541 ทายาทคุณหญิง (ช่อง 5)
2541 ธรณีนี่นี้ใครครอง (ช่อง 3)
2541 วัยระเริง (ช่อง 3)
2541 สี่ไม้คาน (ช่อง 3) รับบท ยายลำดวน
2541 หนึ่งใจใบจักร (ช่อง 5)
2541 อีแตน (ช่อง 3)
2542 เขยลิเก (ช่อง 3)
2542 ชื่นชีวานาวี (ช่อง 3)
2542 รัก...สุดหัวใจ (ช่อง 3)
2542 ยอดยาหยี (ช่อง 3)
2542 เกมกามเทพ (ช่อง 3)
2542 ปัญญาชนก้นครัว (ช่อง 3)
2543 ดอกฟ้าทะโมนกับโจรกระจอก (ช่อง 3)
2543 รัตติกาลยอดรัก (ช่อง 3)
2543 เจ้าสัวน้อย (ช่อง 7)
2543 น้ำใสใจจริง (ช่อง 3)
2543 แม่นากพระโขนง (ช่อง 3)
2543 บุญรอด (ช่อง 3)
2543 ต้นร้ายปลายรัก (ช่อง 3)
2545 รอยไถ แสดงเป็น ยายบัว (ช่อง 7)
2545 สามวัยอลเวง (ช่อง 7)
2545 แผลหัวใจ (ช่อง 3)
2545 เสื้อสีฝุ่น (ช่อง 3)
2545 แม่ยายที่รัก (ช่อง 3)
2545 สวัสดีคุณนาย (ช่อง 3)
2545 สะใภ้จ้าว (ช่อง 3)
2545 จอมใจ จอมแก่น (ช่อง 3)
2545 ผู้กองยอดรัก ยอดรักผู้กอง (ช่อง 3)
2546 บ้านนี้ผี(ไม่)ปอบ (ช่อง 3)
2547 คู่กรรม (ช่อง 3)
2547 สะใภ้ภูธร (ช่อง 3)
2548 หลานสาวคุณยาย หลานชายคุณย่า (ช่อง 3)
2548 ปัญญาชนก้นครัว (ช่อง 3)
2548 คุณย่าดอตคอม (ช่อง 3)
2548 โสดสโมสร ตอน ถนนที่ไร้ปลายทาง (ช่อง 3)
2548 บาปรักทะเลฝัน (ช่อง 3)
2548 สาทร - ดอนเจดีย์ (ช่อง 3)
2549 สะดุดรัก (ช่อง 3)
2549 สะใภ้พาร์ทไทม์ (ช่อง 3)
2549 เรือนรัก เรือนทาส (ช่อง 3)
2550 กลิ่นแก้วกลางใจ (ช่อง 3)
2553 วนิดา (ช่อง 3)
2555 สาวน้อย (ช่อง 9)
2556 สุดสายป่าน (ช่อง 5)
2556 คู่กรรม (ช่อง 5)
2559 เราเกิดในรัชกาลที่ ๙ เดอะซีรีส์ (ช่องวัน 31)
2565 มงกุฎกรรม (ช่อง 8)
2566 พระนคร 2410 (ช่องวัน 31)
2567 สองทระนง (ช่อง 7HD)
ผลงาน > ภาพยนตร์

2528 แก้วกลางดง
2528 ผู้ใหญ่ลีกับนางมา
2529 ขบวนการคนใช้
2529 ไปรษณีย์สื่อรัก
2529 แรงหึง (แรงเงา)
2529 วนาลี
2530 ปัญญาชนก้นครัว
2530 กว่าจะรู้เดียงสา
2530 หลังคาแดง
2536 สมศรี 422 R โปรแกรม B ปีนี้ 2 ขวบ
2541 วัยระเริง
ผลงาน > โฆษณา

แอนลีน โกลล์
รสดีเมนู ผัดกระเพรา
คนอร์ แกงส้ม
ครีมบำรุงผิว พอลก้า
ผลงาน > ละครเวที

ทึนทึก
แม่ยายไม่เคยยุ่ง
ละครสืบสวนสอบสวน กับดัก จากบทประพันธ์ของ AGATHA CHRISTIEเรื่อง Mousetrap
คุณหมอคะ แต่ว่า...มันไม่ใช่
เกียรติคุณ

อาสาสมัครดีเด่น เนื่องในวันสังคมสงเคราะห์แห่งชาติและวันอาสาสมัครไทย ประจำปีพุทธศักราช 2566 จาก สภาสังคมสงเคราะห์แห่งประเทศไทย ในพระบรมราชูปถัมภ์
คณะครุศาสตร์ มหาวิทยาลัยราชภัฏมหาสารคาม

| --- | --- |
Faculty of Education, Rajabhat Maha Sarakham University

ชื่อย่อ: ค. / EDU
สถาปนา: 1 พฤษภาคม พ.ศ. 2468 (99 ปี)
คณบดี: อาจารย์ อนุสรณ์  ถูสินแก่น
ที่อยู่: คณะครุศาสตร์ เลขที่ 80 ถนนนครสวรรค์ ตำบลตลาด อำเภอเมือง จังหวัดมหาสารคาม
วารสาร: วารสารครุศาสตร์
สี: สีฟ้า
เว็บไซต์: https://edu.rmu.ac.th/
คณะครุศาสตร์ มหาวิทยาลัยราชภัฏมหาสารคาม (อังกฤษ : Faculty of Education, Rajabhat Mahasarakham University) เป็นหน่วยงานระดับคณะวิชาสังกัดมหาวิทยาลัยราชภัฏมหาสารคาม ก่อตั้งขึ้นเมื่อปี พ.ศ. 2468 ในฐานะโรงเรียนประถมกสิกรรมจังหวัดมหาสารคาม นับเป็นจุดเริ่มต้นของคณะครุศาสตร์ที่มีมายาวนานากว่า 99 ปี ปัจจุบัน คณะครุศาสตร์ มหาวิทยาลัยราชภัฎมหาสารคามเป็นหนึ่งในคณะที่มีชื่อเสียงของมหาวิทยาลัย